ธนาคารการลงทุน เพื่อสิ่งแวดล้อมแห่งแรกของอังกฤษ อาจมีขึ้นในเร็ววันนี้
อังกฤษอาจจะมีธนาคารการลงทุน เพื่อสิ่งแวดล้อมแห่งแรกในเร็ววันนี้ หากข้อเสนอของรัฐมนตรีว่าการกระทรวงการคลังอังกฤษ ผ่านความเห็นชอบของรัฐสภ
รัฐมนตรีว่าการกระทรวงการคลังอังกฤษ Alistair Darling เสนอแนวคิดธนาคารการลงทุนเพื่อสิ่งแวดล้อมซึ่งเป็นส่วนหนึ่งของข้อเสนอร่างงบประมาณฉบับใหม่ธนาคารดังกล่าวจะทำหน้าที่ให้เงินทุนสำหรับโครงการธุรกิจ ที่ก่อให้เกิดก๊าซคาร์บอนในระดับต่ำและเป็นมิตรต่อสิ่งแวดล้อม องค์กรด้านสิ่งแวดล้อมต่างๆ เช่น กลุ่มGreenpeaceชอบใจกับแนวคิดนี้ โดยบอกว่า รัฐบาลอังกฤษ จำเป็นต้องมีธนาคารที่ทำหน้าที่สนับสนุนการลงทุนด้านสิ่งแวดล้อมในลักษณะนี้ คุณ Robin Oakleyผู้อำนวยการฝ่ายนโยบายของกลุ่ม Greenpeace กล่าวว่าหากเป็นธนาคารที่มุ่งเป้าหมายไปที่อุตสาหกรรมเพื่อสิ่งแวดล้อมหากเป็นธนาคารที่เดินไปในแนวทางที่ถูกต้องและให้การสนับสนุนด้านเงินทุนก็ถือเป็นก้าวย่างที่ดีซึ่งแสดงให้เห็นถึงพันธะผูกพันแท้จริง ของรัฐบาลอังกฤษที่มีต่อสิ่งแวดล้อม ที่ผ่านมารัฐบาลอังกฤษได้ให้คำมั่นว่าจะลดปริมาณก๊าซคาร์บอนไดออกไซด์ ที่เชื่อว่าเป็นสาเหตุของปรากฎการณ์เรือนกระจกและเพื่อให้บรรลุตามเป้าหมายที่ตั้งไว้จำเป็นต้องมีการลงทุนในเทคโนโลยีเพื่อสิ่งแวดล้อม และโครงการที่ก่อให้เกิดก๊าซคาร์บอนระดับต่ำซึ่งคุณ Oakley เชื่อว่าธนาคารการลงทุนเพื่อสิ่งแวดล้อมจะช่วยส่งเสริมในด้านนี้ได้ ผู้อำนวยการฝ่ายนโยบายของ Greenpeace กล่าวว่า ความสำเร็จจะสามารถเห็นได้ชัดเจนเมื่อมีการกำหนดเป้าหมาย และการเข้าร่วมลดปริมาณก๊าซที่ก่อให้เกิดมลพิษซึ่งจะทำให้ภาคธุรกิจเข้าใจว่าต้องทำอะไร ในขณะเดียวกันก็มีการเกื้อหนุนของภาครัฐเพื่อให้มั่นใจว่าจะมีการลงทุนอย่างถูกต้องในเทคโนโลยีเพื่อสิ่งแวดล้อม องค์กรธุรกิจหลายแห่งในอังกฤษ ต่างได้รับการส่งเสริมจากข้อเสนอที่ว่านี้คุณ NickMabey ผู้ก่อตั้งบริษัท E3G องค์กรไม่แสวงหาผลกำไรที่ให้คำปรึกษาด้านสิ่งแวดล้อมแก่ภาคธุรกิจ ให้ความเห็นว่าหากธนาคารการลงทุนเพื่อสิ่งแวดล้อม ก่อตั้งสำเร็จน่าจะมีเงินทุนจากนักลงทุนเพิ่มขึ้นมาก สำหรับใช้ในโครงการที่ไม่เป็นภัยต่อสิ่งแวดล้อม คุณ Mabeyระบุว่าจำเป็นต้องมีเงินลงทุนมูลค่าราว 8 แสนล้านปอนด์หรือราว 1,200,000ล้านดอลล่าร์ สำหรับโครงสร้างพื้นฐานใหม่ๆ ในอังกฤษเพื่อรองรับเป้าหมาย ด้านการเลี่ยนแปลงของสภาพภูมิอากาศในช่วง20 ปีข้างหน้า และสิ่งนั้นจะเกิดขึ้นไม่ได้เลย หากขาดการส่งเสริมด้านกฎหมายจากรัฐบาลอังกฤษ ในขณะเดียวกันรัฐบาลอังกฤษได้จัดตั้งหน่วยงานใหม่เรียกว่า Infrastructure UK ขึ้นมาทำหน้าที่ควบคุมดูแลธนาคารการลงทุนเพื่อสิ่งแวดล้อมด้วยและหากธนาคารการลงทุนเพื่อสิ่งแวดล้อมที่ว่านี้ก่อตั้งเป็นผลสำเร็จจะเป็นธนาคารรัฐแห่งแรก และแห่งเดียวในยุโรปที่ส่งเสริมการลงทุนเพื่อสิ่งแวดล้อมโดยเฉพาะ